  Майя Бывальцева Удмуртиын «Гурт интывылъёсты ялан азинтон» федерал программая лэсьтӥськись нырысетӥзэ сюресэз вуттӥзы. Вераськон мынэ Сьӧлта ёросысь куинь иськем сюрес сярысь, ивортэ элькун тӧролэн но кивалтэтлэн пресс-службазы. Кӧльыен шобыртэм выль сюрес Лыстэм гуртэз Узя черкогуртэн герӟаз, кытын школа, фельдшер-акушер пункт, клуб но нылпи сад вань. Со сяна, та кык гуртъёсын «Звезда» гурт возёс ужа. Валтӥсь ужпӧрзы — Узяын, нош Лыстэмын — пудоез куайытон гидъёс. Тулыс но сӥзьыл зоръёс дыръя отчы пудо сиён ваён ласянь шугъяськонъёс кылдо вал. Сюресэз тупатъям бере возёслэн кивалтӥсез туэ гуртэ эшшо одӥг гид пуктыны малпа. Выль сюрес элькунысь материалъёсын лэсьтэмын: луо, кӧльы но из Удмуртиын ик поттэмын. Тодэ вайытом, гудырикошкон кутсконын сюресчиос Вотка — Шаркан сюресэз вуттӥзы, отын Кам котырысь кӧльыез кутӥзы. Соку элькун кивалтэтлэн тӧроез Ярослав Семёнов солэн ӟечлыкез умой шуыса пусйиз. Ми та амалэз али элькунын тупатъяськись куать сюресъёс вылын кутомы. Кылем арын элькунлэн тӧрое интыысь материалъёсты тросгес кутыны ужпум пуктӥз вал, ми сое быдэстӥськом. Озьы сюресъёсты лэсьтыку коньдон шыръяське Ярослав Семёнов, Удмуртиысь кивалтэтлэн тӧроез«Гурт интывылъёсты ялан азинтон» федерал программая Удмуртиын тямыс объектъёсты тупатъялозы: элькун трассаослэсь вить люкетсэс но быдэн одӥг сюресэн Вавож, Сьӧлта но Красногорск ёросъёсын. Соослэн огъя кузьдалазы — 38,9 иськем. Тегъёс: Авто Удмуртия гурт сюресъёс гуртсюресъёс Сьӧлта лэсьтськон  